|  |  |  |
| --- | --- | --- |
| ที่ มท ๐๘20.2/ว |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. 10300 |

# พฤษภาคม 2563

เรื่อง ข้อสั่งการของนายกรัฐมนตรีในการเดินทางไปตรวจราชการและประชุมคณะรัฐมนตรีอย่างเป็นทางการ  
 นอกสถานที่ ครั้งที่ 1/2563 ณ จังหวัดนราธิวาส

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกระทรวงมหาดไทย ที่ มท 0205.2/6841 ลงวันที่ 30 เมษายน 2563 จำนวน 1 ชุด

2. ตัวอย่างโครงการ “ขยะแลกภาษี” องค์การบริหารส่วนตำบลนาเกตุ อำเภอโคกโพธิ์

จังหวัดปัตตานี จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า สำนักเลขาธิการนายกรัฐมนตรี ได้จัดทำสรุปข้อสั่งการของนายกรัฐมนตรีในการเดินทางไปตรวจราชการและประชุมคณะรัฐมนตรีอย่างเป็นทางการนอกสถานที่ ครั้งที่ 1/2563 ณ จังหวัดนราธิวาส เมื่อวันที่ 20 – 21 มกราคม 2563   
ซึ่งมีประเด็นที่เกี่ยวข้องกับกรมส่งเสริมการปกครองท้องถิ่น คือ แนวทางการส่งเสริมและขยายผลการจัดการ  
ขยะในชุมชน โดยให้กระทรวงมหาดไทย (กรมส่งเสริมการปกครองท้องถิ่น) กระทรวงทรัพยากรธรรมชาติ  
และสิ่งแวดล้อม และหน่วยงานที่เกี่ยวข้อง พิจารณาแนวทางการส่งเสริมและขยายผลการจัดการขยะในชุมชน เช่น โครงการขยะแลกภาษีขององค์การบริหารส่วนตำบลนาเกตุ อำเภอโคกโพธิ์ จังหวัดปัตตานี เป็นต้น   
เพื่อเป็นส่วนหนึ่งของการจัดการขยะและเพิ่มรายได้ให้กับชุมชน รายละเอียดปรากฏตามสิ่งที่ส่งมาด้วย 1

กรมส่งเสริมการปกครองท้องถิ่นพิจารณาแล้วเห็นว่า เพื่อให้เป็นไปตามข้อสั่งการของนายกรัฐมนตรีในการส่งเสริมและขยายผลการจัดการขยะในชุมชน จึงขอความอนุเคราะห์ให้จังหวัด  
ประชาสัมพันธ์การดำเนินโครงการ “ขยะแลกภาษี” ขององค์การบริหารส่วนตำบลนาเกตุ อำเภอโคกโพธิ์ จังหวัดปัตตานี ตามสิ่งที่ส่งมาด้วย 2 ให้องค์กรปกครองส่วนท้องถิ่นในพื้นที่ใช้เป็นแนวทางในการจัดการ  
ขยะมูลฝอยในชุมชนและเพิ่มประสิทธิภาพในการจัดเก็บภาษีขององค์กรปกครองส่วนท้องถิ่น

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



สิ่งที่ส่งมาด้วย 1,2

กองสิ่งแวดล้อมท้องถิ่น

กลุ่มงานสิ่งแวดล้อม  
โทร. ๐-๒๒41-9000 ต่อ 2112  
โทรสาร 0-2241-2066

ร.อสถ. .........................

ผอ.กสว.........................

ผอ.กง.สว.......................

หน.ง. ............................

ว่าที่ ร.ต.ก้องเกียรติ นัยนาประเสริฐ โทร 08-5788-3497